Správa zo služobnej cesty 
MIESTO KONANIA:	Brusel,Belgicko 
DÁTUM KONANIA: 	14.3.  – 15.3. 2011
NÁZOV PODUJATIA:  	Thematic working group – Assessment of the key competences
ÚČASTNÍK: 	Mgr. Eva Jamrichová, 
výskumný a vývojový zamestnanec pre manažment dát, 
Oddelenie medzinárodných meraní, NÚCEM
ČASOVÝ HARMONOGRAM: 	13. 3. 2011 - prekročenie hraníc o 16:15
	14. 3. 2011 - hlavný program od 9:30 –  17.30
	15. 3. 2011 - program stretnutia od 9:00 – 13:00 
		prekročenie hraníc o 19:00
NÁPLŇ a CIEĽ PODUJATIA:
V dňoch 14-15 marca sa konalo tretie stretnutie pracovnej skupiny ku kľúčovým kompetenciám. Boli prizvaní hostia z organizácie CITO a ďalší členovia z európskej komisie podieľajúcich sa na vzdelávaní učiteľov a žiakov. 
Skupina sa zjednotila nato, že pre ďalšie pokračovanie je dôležité si zjednotiť pojmy a stanoviť jasné definície. V priebehu nasledovných dní  vypracujú organizátori rámec na ktorom sa bude dať ďalej stavať. 
Každá z krajín prispela do diskusie krátkym príspevkom o zapracovaní prierezových kľúčových kompetenciách v rámci kurikula na základných školách. Konkrétnejšie prezentovali svoje spôsoby hodnotenia kľúčových kompetencií zástupcovia krajín z Malty, Litvy, Írska a Francúzska. Každý z prezentujúcich referoval, že kľúčové kompetencie sú zapracované v rámci obsahu vzdelávania. Avšak vyvstáva veľký problém a nejednotnosť ako hodnotiť tieto kompetencie. 
Príručka, ktorá má byť výstupom stretnutí pracovnej skupiny, bude zahŕňať príklady z jednotlivých školských systémov. Stanoviť jednotné úrovne, tak ako je spravené v hodnotení vedomostí a zručností (hovorenie, počúvanie, písanie) pre cudzie jazyky je veľmi komplexný a zdĺhavý proces. Hodnotenie prierezových kľúčových kompetencií ostáva výzvou pre ďalšie stretnutia.    
Ďalšie stretnutie je naplánované na jún. Zároveň sa uskutočnia dve stretnutia v krajinách Holandsku a Španielsku v rámci aktivít PLA (Peer Learning Activity) - „vzájomného učenia sa“ z praktík ďalších členských štátov EÚ.
Záverečné konštatovanie: Služobná cesta splnila svoj účel.

Správu vypracoval/a/i:  		
	Mgr., Eva Jamrichová 
V Bratislave 18. 3. 2011
Schválil/a:		
	Mgr., Andrea Galádová
	vedúca oddelenia OMM